શહેરના મેઘાણીનગર વિસ્તારમાં આવેલ ચુંવાળનગર વિભાગ-૨ની દીવાલની બહારના ભાગે ખુલ્લી જગ્યામાં કેટલાક શખ્સો જુગાર રમી રહ્યા હોવાની બાતમી મેઘાણીનગર પોલીસને મળી હતી. બાતમીના આધારે મેઘાણીનગર પોલીસ સ્ટેશનમાં ડી સ્ટાફમાં ફરજ બજાવતા હેડ કોન્સ્ટેબલ દીપકભાઇ, પોલીસ કોન્સ્ટેબલ પ્રકાશભાઇ, પોલીસ કોન્સ્ટેબલ વિષ્ણુભાઇ અને લોકરક્ષક દળનો જવાન કિરણસિંહ પરમાર જુગારને બંધ કરાવવા માટે ચુંવાળનગરમાં ગયા હતા.